এদিকে ইটভাটা মালিকদের ব্যবহৃত যানবাহনে সম্পদসহ প্রাণ হানির ঘটনা ঘটছে। অভিযোগ রয়েছে, শুধু মাত্র নূরু কোম্পনীর মালিকানাধীন এবিসি ইটভাটার ট্রাক – ট্রলির চাপায় গত কয়েক বছরে কমপক্ষে ১০ জন লোকের মর্মান্তিক মৃত্যু হয়েছে। এ ছাড়া কুদ্দুস কোম্পনীর মালিকনাধীন এএবি ও আলী আকবর কোম্পনীর মালিকানাধীন কেবিসির ইটভাটার ট্রলির চাপায় একাধিক ব্যক্তি প্রাণ হারিয়েছেন। মালিকপক্ষের প্রভাবে স্বজন হারিয়েও আইনি প্রতিকার পায়নি নিহতের পরিবারগুলো। ইটভাটায় নিয়োজিত ট্রাক, ট্রলি চলাচলের কারণে অধিকাংশ সড়ক ভগ্নদশা হয়ে ধূলায় ধূসরিত। পাশাপাশি এসব ভাটাগুলোতে প্রতিদিন শত শত টন কয়লা পোড়ানোর ফলে বিরুপ প্রভাব পড়ছে ফসল, গাছপালাসহ পরিবেশের উপর। পানি নিস্কাশনের খালগুলো ইটভাটা মালিকরা দখল করে ইচ্ছামত ব্যবহার করছে। ফলে পানি প্রবাহে ব্যাঘাত ঘটছে। অপরদিকে, ইটভাটার প্রধান কাঁচামাল মাটির জোগান দিতে গিয়ে শত শত বিঘা ফসলি জমি জলাশয়ে পরিণত হচ্ছে। এভাবে চলতে থাকলে আগামী ৫-৭ বছরে ফসল খ্যাত উর্বর সিংগাইর উপজেলা ঢাকা সংলগ্ন আমিনবাজার-বলিয়ারপুর চকের মতো ইটভাটার নগরীতে পরিণত হবে বলে বিজ্ঞ মহল মনে করেন।